Legal Document

Category: 689

Text:
31. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 337  της 19/29 Ιουλ. 1991 (ΦΕΚ Α΄ 118) Ίδρυση Α΄ Λιμενικού Τμήματος στο Υπολιμεναρχείο Αντίκυρας και καθορισμός της τοπικής και καθ’ ύλην αρμοδιότητάς του. Έχοντας υπόψη: α.Το άρθρ. 13 παρ. 1 του Νόμ. 672/1977 «περί τροποποιήσεως και συμπληρώσεως του Νόμ.530/ 1970 «περί Λιμενοφυλάκων» και ετέρων τινών διατάξεων» (235 Α΄). β.Τις διατάξεις των άρθρ. 1 παρ. 3, 4 παρ. 1 και 3 και 7 του Ν.Δ. 2504/1953 «περί συστάσεως Λιμενικών Τμημάτων εν ταις Περιφερείαις δικαιοδοσίας των Κεντρικών Λιμεναρχείων» όπως ισχύουν σήμερα (208 Α΄). γ.Την με αριθ. 4128/8/18.5.91 πρόταση του Αρχηγού του Λιμενικού Σώματος «Ίδρυση Λιμενικού Τμήματος στη Δόμβραινα Βοιωτίας». δ.Την με αριθ. 372/1991 γνωμοδότηση του Συμβουλίου της Επικρατείας, μετά από πρόταση του Υπουργού Εμπορικής Ναυτιλίας, αποφασίζουμε: Άρθρ.1.-Ιδρύεται στην περιφέρεια δικαιοδοσίας του Υπολιμεναρχείου Αντίκυρας Α΄ Λιμενικό Τμήμα με έδρα τη Δόμβραινα και περιφέρεια δικαιοδοσίας ανατολικά από Άκρα Πούντα (όρμος Λιβαδόστρου) και δυτικά μέχρι τον όρμο Αγυιάς (μη περιλαμβανόμενο). Άρθρ.2.-1.Η καθ’ ύλην αρμοδιότητα του Λιμενικού Τμήματος που ιδρύεται με το Δ/γμα αυτό περιλαμβάνει: α)Όλες τις αρμοδιότητες Διοικητικής και Δικαστικής Αστυνομίας που προβλέπονται από τις κείμενες διατάξεις για τον Προϊστάμενο Λιμεναρχείου, περιλαμβανομένων και των αρμοδιοτήτων που προβλέπονται από τα άρθρ. 40, 41, 42, 43, 88 και 89 του Ν.Δ. 187/1973 «Περί Κώδικος Δημοσίου Ναυτικού Δικαίου» (261 Α΄)  β)Την τήρηση λεμβολογίου και έκδοση αδειών αλιείας. γ)Την έκδοση και ανανέωση ναυτολογίων, την ενέγεια μεταβολών σ’ αυτά και τη θεώρησή τους κατά τον κατάπλου ή απόπλου των πλοίων. 2.Ο Διοικητής του Λιμενικού Τμήματος αλληλογραφεί με τις Αρχές του Κράτους και ιδιώτες για θέματα της αρμοδιότητάς του ως Προϊστάμενος Λιμεναρχείου. 3.Από την κατά την προηγούμενη παράγραφο αλληλογραφία εξαιρούνται τα έγγραφα του Διοικητή του Λιμενικού Τμήματος, προς άλλες Αρχές ή ιδιώτες που αφορούν θέματα γενικής φύσεως, η σύνταξη και αποστολή των οποίων ενεργείται μέσω της Κεντρικής Υπηρεσίας του Υπολιμεναρχείου Αντίκυρας. (Μετά τη σελ. 82,10(α) Σελ. 82,11 Τεύχος 1165-Σελ. 37 Περιφέρειες Λιμενικών Αρχών 20.Β.β.30-31